এটি নিয়ে বিজ্ঞানীরা বিশটি বছর কাটিয়ে দিলেন। উপর্যুপরি একই ধরনের ফলাফল পাওয়া যেতে লাগল এবং কেউই হারানো শক্তির কোনো কিনারা করতে পারলেন না। নীলস বোর এটি নিয়ে এতোই উদ্বিগ্ন হলেন যে তিনি ভাবলেন শক্তির নিত্যতা সূত্রটিকে বোধ হয় বাতিল করে দেওয়ার সময় এসেছে। (তবে নীলস বোর বলেই হয়তো তিনি এই প্রস্তাবনা দিতে পেরেছেন। অপেক্ষাকৃত কমপ্রভাবশালী বিজ্ঞানীরা এটিকে একধরনের ব্লাসফেমিই মনে করতেন এবং প্রস্তাব করার হয়তো সাহসই করতেন না!)